《游武夷山》
宋代·刘子翚

回薄湍流漾翠岑，夷犹一舸纵幽寻。
幔亭落日笙箫远，毛竹连云洞府深。
似有碧鸡翔木杪，谁将丹鹤写岩阴。
神仙可学非身外，多少游人浪苦心。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。